Property Rates in Emaar South | 2018 | Property Price & Trends in Emaar South, Dubai
Price Rates & Trends of Residential Societies (Projects) in Emaar South
Emaar UAE Golf Views - - See trend View properties The Disseminating Moon - Astrodienst Guest user u1336705045
25-Aug-2016, 04:21 UT/GMT Ultimate Mets Database: Game of August 19, 1979 - Scorecard
Reds 4, Mets 3 1979 Regular Season Game 121
National League Standings, August 19, 1979 Jy het iets om te gee – ToekomsVenster
by Kariné Taljaard|Published 17/08/2018
Suid Afrika is `n stoompot verwikkelinge. In die onlangse verlede was dit veral die onverwagse en ontstellende aankondiging van mnr Ramaphosa wat mense diep verontrus. Dit terwyl die ooreengekome proses van verhore en besprekings nog nie eers afgehandel was nie. Daarvolgens gaan die ANC in elk geval voort met die wysiging van art 25 en die voorneme om eiendomme sonder vergoeding te vervreem.
Verskillende belangegroepe het verskillende interpretasies van wat tans aan die gebeur is. Sommige verdedig en ander staan dit tee. Sommige dreig en ander maan tot kalmte. Dis die politiek, ekonomie, georganiseerde landbou, ens. ens. wat verwikkelinge interpreteer en die potensiële uitwerking verwoord.
Die kerk het uiteraard ook ŉ prinsipiële belang by die gesprek. Om mee te begin is dit in baie gevalle lidmate van die kerk wie se eiendomme ter sprake is. Dit is ook lidmate van die kerk wat verwagtinge het dat hulle uit vernederende armoede kan kom. Hier praat ons van die groter liggaam van Christus in Suid Afrika.
Die uitdaging is dus dat daar gelowiges aan alle kante van die spektrum is. Daar is voorstanders van vervreemding sonder vergoeding wat kinders van die Here is en daar is teëstanders wat eweneens kinders van die lewende God is.
Die Here het nie witbroodjies nie, Hy is nie aannemer van die persoon nie en Hy trek niemand voor en skeep ander af nie.
So wat moet die boodskap van die kerk wees?
Ek het die gevoel dat die kerk effe stil is tensy ek dit nie raak lees of hoor nie. Die kerk het ŉ profetiese verantwoordelikheid om die owerheid te help om die moontlike implikasies van die grondkwessie kan hê te verduidelik en alternatiewe voor te stel. Dit beteken nie dat die kerk politiek bedryf nie, altans nie party politiek nie. Die kerk het egter ŉ baie belangrike rol om te speel en mag nie nou stilbly nie.
Die kerk moet ook met sy lidmate op reis te gaan ten einde na aan die hart van die Evangelie te bly, ongeag aan watter kant van die verwagtinge spektrum jy staan.
Die kerk behoort die owerheid te begelei om iets te verstaan van God se manier van dinge doen. Hy dra die belange van die weduwees en die wese inderdaad op die hart. Die ou Testament veral is daarvan vol. Hy is egter nie onregverdig teenoor sommige sodat die armes versorg kan word nie. Hy maak eerder ŉ oproep aan die wat het om te deel, te sorg en te versorg. Daarin stel die owerheid ŉ voorbeeld.
Daar is soveel kapitaal in Suid Afrika.
Ons hét nie almal grond en of eiendomme nie.
Ons hét nie almal geld en finansiële stukrag nie.
Maar ons álmal het harte.
Wat het bevoorregtes om te deel? Kennis, vaardighede, ondervinding, opleiding.
Wat het ons wat ons kan weggee sonder dat ons dit eers sal mis? Klere, meubels, gereedskap, ens., goed wat net rondstaan.
Wat het ons wat ons kan gee maar wat ŉ offer van ons vra? Geld, tyd, omgee.
Ook kollegas wat in armoede vasgevang is het ook báie om te gee. Dis nie materieel nie maar bestaan in lewensblyheid, omgee vir mekaar, eenvoud van lewe sonder al die tierlantyntjies wat bevoorregtes nodig het om te kan bestaan.
Ek verbaas my altyd aan die glimlag en lewensblyheid by die armstes.
Ons kan baie by hulle leer.
Hulle is dalk veel ryker as baie van ons sg. bevoorregtes.
Ons kan mekaar help.
Die grootste gawe wat ons het is die Evangelie. Die boodskap van verlossing en die ewige lewe. God gee dit gratis en verniet. Nie om mense afhanklik te hou nie. Dit sou oneties en wreed wees. Die Evangelie is in sy wese bevrydend. Dit nooi mense om hul volle potensiaal voor God te bereik. Dis die begin en nie die einde nie.
Ek wonder of ŉ nasionale dag van verootmoediging vir alle Christene in Suid Afrika nie gepas is nie. Kan ons dit sonder agenda doen behalwe dat God vir ons pad vorentoe wys?
Miskien as ons saam begin by die voet van die kruis vind ons die genade om die pad verder in eenheid en mededeelsaamheid met mekaar te stap.
Ek herinner myself dat die grootste deel van ons bevolking sê dat hulle ten minste met ŉ Christelike vertrekpunt identifiseer.
As ons daar kan begin mag ons vorder.
Beginsels vir ŉ gelukkige lewe – 5
– Doen iets!! Die kruis het twee asse, die vertikale en die horisontale. Die vertikale verwys na die interaksie tussen God en […]
Die 8e Mei kruip vinnig nader. Met die verkiesing skaars twee maande van nou stel politieke partye hul slagordes op vir die […]
Die Wêreldbeker Springbok-rugbyspan is aangekondig en word lewendig debatteer. Sport het ŉ merkwaardige vermoë om mense saam te bind en ten minste […]
Previous post Depressief of perspektief
Next post Are you sick and tired?